《春怀 其三》
宋代·卫宗武

时来桃李妍，春风乃知己。时去桃李萎，春华俱梦寐。

芳菲气不桃，一一理犹是。何如松与柏，无荣亦无悴。

浮生寄旅亭，万事若流水。富贵等空花，灭没无足纪。

身前苟遗臭，身后乌可洗。我愿为松柏，不愿为桃李。

长保千岁姿，盘根涧阿底。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。